Mellem 17 og 21 pct. af kunderne i Dansk Supermarkeds kæder har de seneste seks måneder oplevet at blive snydt for rabatter.

Hele 44 procent af danskerne har inden for de seneste seks måneder mindst én gang opdaget, at et tilbud i et supermarked ikke går ind til den rigtige pris, når de kommer frem til kassen. Det viser en undersøgelse, YouGov har lavet for Søndagsavisen.

”Det er dybt problematisk, for tilbudsannoncer trækker rigtig mange kunder ind i butikken, og så skal prisen selvfølgelig stemme. Supermarkeder må se at få løst de her problemer. Som det står nu, tjener de en masse uberettigede penge på kunder, som ikke opdager, at rabatten ikke bliver trukket,” siger Tina Dhanda, seniorjurist i Forbrugerrådet Tænk, til Søndagdavisen. ..